b'\n_START_ARTICLE_\nThe All Seeing Eye\n_START_SECTION_\nKoncept albuma\n_START_PARAGRAPH_\nV originalnih notranjih opombah je Shorter razlo\xc5\xbeil, da je bil album zasnovan kot poskus prikazovanja pomena \xc5\xbeivljenja, obstoja in narave Boga ter vesolja. V obse\xc5\xbenem intervjuju z Natom Hentoffom je Shorter omenil pomen vsake skladbe:\xc2\xa0\xc2\xbbThe All Seeing Eye\xc2\xab\xc2\xa0prikazuje vseprisotno Bo\xc5\xbeje oko;\xc2\xa0\xc2\xbbsoli prikazujejo stroje, ki so vklju\xc4\x8deni v proces ustvarjanja\xc2\xab.\xc2\xa0\xc2\xbbGenesis\xc2\xab\xc2\xa0se nana\xc5\xa1a na stvarjenje vseh stvari; \xc4\x8de je prvi del ve\xc4\x8dinoma sestavljen iz fraz prostega tempa, gre kasneje v\xc2\xa0\xc2\xbb4/4 taktovski na\xc4\x8din, s katerim poka\xc5\xbee, da se vse pri\xc4\x8denja umirjati\xc2\xab. Shorter je nato dejal, da je skladbi \xc5\xbeelel dati ob\xc4\x8dutek odprtosti,\xc2\xa0\xc2\xbbker, ko se ustvarjalni proces enkrat za\xc4\x8dne, se nadaljuje\xc2\xab.\xc2\xa0\xc2\xbbChaos\xc2\xab\xc2\xa0opisuje\xc2\xa0\xc2\xbbvojne, nesoglasja in te\xc5\xbeave, katere imajo mo\xc5\xa1ki pri medsebojnem razumevanju\xc2\xab,\xc2\xa0\xc2\xbbFace of the Deep\xc2\xab, balada v molu, ki je bolj enotna skladba, odra\xc5\xbea Boga, opirajo\xc4\x8dega na svojo stvaritev. Shorter je skladbo pojmoval kot upajo\xc4\x8do. Zadnja skladba,\xc2\xa0\xc2\xbbMephistopheles\xc2\xab, je kompozicija Shorterjevega starej\xc5\xa1ega brata Alana in poudarja prisotnost zla; Wayner opisuje:\xc2\xa0\xc2\xbbNa koncu lahko ta glasen, visok vrhunec razumemo kot krik. \xc4\x8ce se pridru\xc5\xbeite hudi\xc4\x8du in ste zaslepljeni zaradi njegove nepredvidljivosti, je ta krik mera cene, ki jo pla\xc4\x8date /.../ in ste poslani v ve\xc4\x8dnost mu\xc4\x8denja, ognja in \xc5\xbevepla.\xc2\xab\n_START_SECTION_\nSprejem\n_START_PARAGRAPH_\nRecenzija s portala AllMusic, ki jo je pripravil Scott Yanow, poudarja: "Od za\xc4\x8detka je jasno, da glasba s tega albuma ni obi\xc4\x8dajni bop in blues... dramati\xc4\x8dni odlomki in njihova nadzorovana svoboda vsebuje veliko subtilnih presene\xc4\x8denj. Gre za spodbujajo\xc4\x8do glasbo, ki zveni sve\xc5\xbee po ve\xc4\x8d kot treh desetletjih kasneje.'